Sakslasena eestlastega siiralt juttu ajades koorub kogu viisakusele vaatamata sageli välja hoopis teistsugune ettekujutus Saksamaast kui see, mida Saksamaa ise esitab. Vaevalt on mõni teine sündmus viimaste aastate jooksul Saksamaa mainet Eestis nii tugevasti mõjutanud kui ekskantsler  Schröderi ja eelmise Vene presidendi Putini kokkulepe rajada Läänemerre gaasijuhe. Mida igane sellest projektist ka ei arvata: Saksamaa ja Eesti suhetes on see saanud sümboliks, mis teeb ilmsiks ka riikidevahelisi suhteid juba algusest peale kujundanud traagika.